Dan Şucu nu se uită la bani şi „sparge banca” pentru a-l aduce pe Neil Lennon la Rapid. Milionarul de la conducerea clubului din Giuleşti este dispus să depună un efort financiar uriaş pentru a semna cu antrenorul care a scris istorie pe banca lui Celtic.
În vârstă de 52 de ani, Lennon este liber de contract din 2020, când s-a despărţit de Omonia Nicosia. Dan Şucu a purtat negocieri cu el în Grecia şi ar fi ajuns la un acord. Salariul pe care i l-a oferit este unul cum nu s-a mai văzut în România.
Dan Şucu „sparge banca” pentru a-l aduce pe Neil Lennon la Rapid
”Neill Lennon este gata să bifeze o revenire senzațională pe bancă, la 19 luni după ce a fost demis de la Omonia Nicosia. Legenda lui Celtic este pe punctul de a încheia o înțelegere cu Rapid, după ce a purtat discuții săptămâna trecută cu gruparea din România.
Negocierile sunt aproape finalizare, iar acesta va semna un contract pe doi ani în valoare de 1.5 milioane de lire sterline (n.r. 1.75 milioane de euro). Dacă nu apare nimic neprevăzut, antrenorul va fi anunțat după derby-ul dintre Rapid și Steaua (n.r. FCSB), pe noul Stadion Rapid”, a transmis sursa citată anterior.
Ar fi cel mai mare salariu pe care îl primeşte un antrenor din Liga 1. Hibernian a încercat să în „deturneze” pe Lennon din drumul spre Giuleşti.
Dan Şucu a mai negociat cu Mircea Lucescu, dar a fost refuzat de cel mai titrat tehnician român. A discutat fără succes şi cu Marius Şumudică.
„S-a terminat orice poveste, a fost un telefon scurt. A durat 30 de secunde, nici nu am avut timp să vorbesc. S-a ținut de promisiune, m-a sunat după o săptămână și mi-a spus că deși impresia a fost ok, tinde să meargă pe un antrenor străin.
Nu știu ce să zic dacă Dan Șucu mă va suna peste o săptămână. Rapid va rămâne mereu în sufletul meu. Dacă mă întrebi acum, după ce eu n-am avut sărbători pascale și am așteptat cu sufletul la gură, nu se mai pune problema unei colaborări!„, a declarat Marius Şumudică, conform primasport.ro.
Cine este Neil Lennon, antrenorul care ar urma să fie numit la Rapid
Neil Lennon are un CV important în fotbalul european. Acesta a reușit să cucerească 5 titluri, 4 Cupe ale Scoției și o Cupă a Ligii cu Celtic. În cariera sa le-a pregătit pe: Celtic, Bolton, Hibernian și Omonia Nicosia. Alături de formația din Cipru a reușit să câștige o cupă.
De asemenea, Lennon a avut și o carieră de fotbalist cel puțin interesantă. A fost format la juniorii lui Manchester City, iar apoi a plecat la Crewe Alexandra, în anul 1990.
A urmat apoi o experiență de 4 ani la Leicester, iar, în anul 2000 a fost cumpărat de Celtic în schimbul sumei de 8,63 milioane de euro.
A jucat 7 ani pentru formația din Scoția, iar apoi a mai fost legitimat la Nottingham Forest și Wycombe, echipă de la care s-a retras în anul 2008.